I går, onsdag, hen på eftermiddagen blev en 31-årig mand spottet i sin personbil på Sct. Olais plads i Hjørring. Det skriver Nordjyllands Politi sin døgnrapport torsdag. - En patrulje valgte af rutinemæssige årsager at tage kontakt til ham. Manden virkede ved patruljens henvendelse nervøs. Ved et nærmere blik ind i bilen, så patruljen diverse former for udstyr, der egner sig som indbrudsværktøj, skriver politiet i døgnrapporten. Politiet opdagede ligeledes, at personbilen ikke var indregistreret eller havde forsikring, og at nummerpladerne var stjålne. Manden blev derfor sigtet for tyveri af nummerplader, ikke at have indregistreret sin bil og ikke at have forsikret bilen. Efterfølgende ransagede patruljen mandens bil, hvor de fandt flere mulige tyvekoster fra indbrud, såvel som udstyr til dieseltyveri og indbrudsværktøj. Manden blev derfor også sigtet og anholdt for indbrud.
En 31-årig er nu anholdt, sigtet for indbrud, efter politiet spottede ham i Hjørring.